ช่วยหนุ่มคอขาด ต่อชีวิตได้ใหม่
(ขอบคุณภาพ : ,http://www.mirror.co.uk/, ),หนุ่มเมืองน้ำชาวัย 29 ปี รอดกลับคืนมีชีวิตใหม่มาได้เหมือนกับปาฏิหาริย์ จากอุบัติเหตุรถยนต์อันร้ายแรง จนศีรษะขาดออกจากกระดูกสันหลัง หลังจากการผ่าตัดช่วยชีวิตอย่างเต็มที่,นายโทนี โคแวน ชาวเมืองนิวคาสเซิล ได้ประสบอุบัติเหตุทางรถยนต์เมื่อปลายปีที่แล้ว รถที่เขากำลังขับอยู่ได้หมุนคว้างบังคับไม่ได้อยู่กลางถนน แล้วโถมเข้าใส่ที่กั้นถนนข้างทาง อัดเข้ากับเสาโทรศัพท์ จนตัวถังงอพับไปเกือบรอบเสา อาการของเขาตอนนั้นหัวใจได้หยุดเต้นลงแล้ว หน่วยกู้ภัยต้องรีบช่วยชีวิต อย่างเร่งด่วน,แพทย์ห้องฉุกเฉินได้พบว่า เขามีอาการคอหัก เป็นเหตุให้ไขสันหลังเสียหายหนัก ขนาดเจ้าหน้าที่กู้ชีพที่ไปเห็นเขาตอนแรก ถึงกับออกปากว่าไม่น่าจะรอด,อย่างไรก็ตาม หลังจากที่แพทย์ได้ตรวจพบว่า สมองของเขาหยุดทำงานแล้ว จนแพทย์ในคณะและรวมทั้งญาติพี่น้องที่เข้าไปเยี่ยม พากันบอกทางเพื่อให้เขาไปสู่สุคติ แต่ทันใดนั้น เขากลับลืมตาขึ้นได้ และแสดงสีหน้าออกมาว่า อยากมีชีวิตอยู่ต่อไป,หมอและพยาบาลที่ตกตะลึงอยู่นั้น ตรวจพบว่า มันสมองของเขายังดีอยู่ แม้แต่ว่าคอที่ศีรษะยังงอพับไปข้างหลัง เหตุที่ยังติดอยู่ได้ เพราะเนื้อเยื่อและกล้ามเนื้อยึดอยู่เท่านั้น แพทย์ได้ระดมช่วยกันยกกะโหลกศีรษะมาต่อเชื่อมกับกระดูกสันหลัง โดยใช้แผ่นโลหะและน็อตสกรูเข้าขันเชื่อมติดกันเอาไว้ นับเป็นการผ่าตัดที่แปลกประหลาดครั้งหนึ่ง แต่มันกลับให้ชีวิตใหม่กับคนไข้ การต่อกะโหลกศีรษะให้ติดกับขั้วสันหลังโดยเชื่อมด้วยโลหะและการขันน็อต เป็นสิ่งที่แทบจะไม่เคยทำมาก่อน.
หนุ่มเมืองน้ำชาวัย 29 ปี รอดกลับคืนมีชีวิตใหม่มาได้เหมือนกับปาฏิหาริย์ จากอุบัติเหตุรถยนต์อันร้ายแรง จนศีรษะขาดออกจากกระดูกสันหลัง หลังจากการผ่าตัดช่วยชีวิตอย่างเต็มที่
ทันโลก,โทนี โคแวน,อุบัติเหตุทางรถยนต์,ช่วยหนุ่มคอหัก,คอหัก,ผ่าตัด,ช่วยชีวิต,ข่าว,ไทยรัฐออนไลน์